Ovidiu Bufnilă - MAEŞTRII CÎNTĂREŢI Numele lui Ovidiu Bufnilă (născut la august , de profesie inginer) nu e, cu siguranţă, necunoscut fanilor genului SF de la noi Ovidiu Bufnilă, "maestrul incontestabil al genului scurtissim", cum îl numea Sorin Antohi, este deţinătorul premiului revistei România literară pentru proză scurtă SF pe , al premiului pentru cel mai bun roman SF românesc apărut în (romanul Jazzonia) şi a mai publicat, de asemenea, volumul de povestiri Moartea purpurie, în Un alt roman, Cadavre de lux, îşi aşteaptă apariţia în noua colecţie IMAGO a editurii Dacia Îşi făceau apariţia la sfîrşitul lui septembrie Umpleau parcurile, îţi băteau în fereastră Mari şmecheri Să-ţi cînte de inimă albastră, să-ţi descînte, să-ţi zăreşti viitorul în acordurile unui contrabas sau ale unui saxofon Lumea se dădea în vînt după ei Primarul plătea o fanfară întreagă Şefii de partide angajau cîte un trombonist sau un trompetist Fetişcanele alergau, nebunele, după cîte un tambur-major Să-l tragă de mustăţi, să-l pişte de burdihan Ah, tambur-majorul! Avea un baston cu măciulie de argint Cum îl învîrtea spre stînga, vedeai ziua de ieri, cum îl învîrtea spre dreapta, ghiceai dacă o să cîştigi la Loto sau nu Şi ce veselie! Pocneau artificiile Curgea vinul în valuri Toboşarii îşi rupeau mîinile Bubuiau tobele Aerul se comprima, pleznea pe la colţurile clădirilor Ţîşneau ca din nimic femei languroase pentru bărbaţi hămesiţi Curcubee foşnitoare se prelingeau peste acoperişuri Automobile nichelate năvăleau în piaţă gata să ducă cu ele pe năpăstuiţii soartei Muzică?! Vai, nu! Miracol Lume gata-gata să se prăbuşească Din sunetele catifelate ale unui flaut răsăreau zîne, zîne Din ecranul televizoarelor se rostogoleau în stradă marile vedete ale secolului Ah, nopţi întregi de spectacole aiurite! Artişti, politicieni, vraci, cîntăreţi din lumea întreagă năvăleau în orăşelul nostru pentru trei zile de dezmăţ Întreaga planetă dădea buzna Imaginaţi-vă! Să-i pipăi pe marii oameni de afaceri, să le afli secretele! Să strîngi mîna stelelor de peste ocean! Fără să plăteşti un sfanţ! Unul măcar! Ta, ta, ta! Ti, ti, ti! Ramp, ramp, ramp! Tropa, trop Aşa mărşăluiam după cîte un organist sau după cîte un chitarist Ah, ce ritmuri! Ne crăpau timpanele Ne ţîşnea sîngele pe nas Explodau conductele de gaz metan Ce jerbe! Se umplea văzduhul de steluţe roşii, galbene, albastre Iuhuuuuuu! Şi apoi, viitorul Ce fascinant! Maeştrii Cîntăreţi se luau în serios Rumba, conga, twist, mambo, rap, tehno, tango, vals şi cîte şi mai cîte! Se anunţau vremuri triumfale Mierea, laptele şi benzina aveau să curgă puhoi prin orăşelul nostru Aveam să ne conectăm la reţeaua informaţională planetară în doi timpi şi trei mişcări, iar o delegaţie a marţienilor avea să ne viziteze cît de curînd, aducîndu-ne diamante nemaivăzute în semn de mare preţuire Cîtă fericire! Da, da, profeţiile se împlineau Eram orăşelul ales, ce să mai vorbim! Era din ce în ce mai clar că vom deveni centrul Universului De ce să mai aşteptăm?! Ne-am pus pe treabă Am trimis o solie pe Marte Am început să construim o mare conductă petrolieră Am achiziţionat calculatoare de ultimul tip Dar n-am bănuit că arhivarul Fuskas o va lua razna N-am bănuit! Ah, ticălosul! A furat instrumentele Maeştrilor Cîntăreţi Le-a dosit el pe undeva Nici nu s-a arătat la faţă, pramatia! Ce vînzoleală, ce nenorocire! Doamne! Lipsiţi de instrumentele lor, Maeştrii Cîntăreţi au murit unul cîte unul, într-o singură seară Uite-aşa stăteau prăbuşiţi pe caldarîm! Abia că mai suflau Li se dusese roşeaţa din obraji Li se uscaseră ochii, tînjeau, săracii! Apoi s-au risipit în văzduh asemenea unui abur de dimineaţă Ticălosul de Fuskas ne-a rîs în nas peste două zile S-a proţăpit în faţa primăriei şi-a început să se prostească, nesimţitul! Ba sufla într-un trombon, ba bătea toba, ba zdrăngănea la chitară, ba îşi zdrelea degetele la contrabas Vai, ce sunete lipsite de graţie! Vai, ce zgomot! Nu s-a întîmplat nimic nemaipomenit N-am zărit nici trecutul, nici viitorul N-au apărut nici stelele de peste ocean, nici Cleopatra, Napoleon sau Elvis sau Mata Hari Am stat aşa vreo două ceasuri şi-am căscat gura la Fuskas Cum se mai scălîmbăia! Bebe Rigona, starostele cerşetorilor, l-a omorît I-a înfipt un cuţitoi drept în inimă Consiliul municipal a vîndut instrumentele în cele patru zări O vreme, nici n-am mai vorbit despre Maeştrii Cîntăreţi Cîte un beţivan încerca uneori să-şi amintească vreun cîntec de-al lor Izolba Verhoveen, vînzătoarea de ziare, ne-a pus însă pe jăratic Rămăsese grea cu cel mai arătos tambur-major © Ovidiu Bufnilă, 